Jonas Šulskis

Jonas Šulskis (1920 m. birželio 27 d. Kiemėnuose, Naujamiesčio valsčius, Panevėžio apskritis – 1976 m. rugsėjo 5 d. Kaune) – veterinarijos gydytojas, profesorius, šeštasis Lietuvos veterinarijos akademijos rektorius (1959–1976).

 Biografija 
1932–1940 m. mokėsi Panevėžio valstybinėje berniukų gimnazijoje. 1940–1946 m. studijavo Lietuvos veterinarijos akademijos (LVA) Veterinarijos fakultete.

1945 m. LVA dirbo vyr. laborantu, 1946 m. LVA Anatomijos ir histologijos katedros asistentu, 1949 m. tapo šios katedros vyr. dėstytoju. 1953–1958 m. Veterinarijos fakulteto dekanas. 1955 m. Leningrade apgynė biologijos mokslų kandidato disertaciją „Arklio įvairių tipų skersaruožių raumenų palyginamasis histologinis tyrimas“. 1958–1959 m. LVA prorektorius mokslo ir mokymo reikalams. 1959–1976 m. LVA rektorius. 1970 m. paskirtas eiti profesoriaus pareigas Anatomijos ir histologijos katedroje.http://web.lva.lt/apie-akademija/va-rektoriai/jonas-sulskis-1959-1976

Parašė ir išleido vadovėlius „Citologijos ir bendrosios histologijos pagrindai“(1965), „Specialioji histologija“ (1974). Į lietuvių kalbą išvertė L. Kacnelsono ir J. Richterio „Histologijos ir embriologijos praktikos darbai“, spaudoje paskelbė daugybę mokslinių straipsnių.

Palaidotas Petrašiūnų kapinėse.http://lsmuni.lt/media/dynamic/files/585/valaikrastis2011-4-8pslweb.pdf

 Įvertinimas 
 1965 m. LTSR nusipelnęs veterinarijos gydytojas

 Šaltiniai 

Kategorija:Lietuvos biologai
Kategorija:Lietuvos veterinarijos gydytojai
Kategorija:Lietuvos veterinarijos akademijos rektoriai